Severin Brørby

Severin Petter Brørby (født 19. november 1932 på Hønefoss, død 5. mars 2001 i Jevnaker) var en norsk glasskunstner.«Severin Brørby» i Norsk kunstnerleksikon. Oslo, 1982–86

Han var utdannet fra SHKS, og var fra 1956 ansatt som designer ved Hadeland Glassverk. Hans første serie, fløtesettet «Anne» kom i produksjon allerede samme år. Hans største suksess var serien «Furu» med boller, tallerkener, fat og lysestaker, som kom i produksjon i 1975. Han sluttet på Hadeland Glassverk i 1984, og drev deretter egen glasshytte, først på Åmot i Modum og fra 1990 på Vik i Hole.

Hans arbeider er innkjøpt av Kunstindustrimuseet i Oslo, Nordenfjeldske Kunstindustrimuseum, Vestlandske kunstindustrimuseum, Designmuseum Danmark og Corning Museum of Glass, New York. Han fikk Design-prisen av  for bollesettet «Monte Carlo»; han mottok Merket for god design flere gangernorskdesign.no Søk i designpriser; fikk en tysk pris i 1972 for krystallinserviset «Barbara», og mottok Jacobprisen i 1979.Leena Mannila. God form i Norge, Jacob-prisens vinnere 1957–1995. Messel forlag / Norsk Form, 1996. ISBN 82-452-0011-5. (ebok)

 Referanser 

Kategori:Norske glasskunstnere
Kategori:Personer fra Ringerike kommune
Kategori:Fødsler i 1932
Kategori:Dødsfall i 2001